মোহাম্মদ নেহাল

মোহাম্মদ নেহাল (জন্ম: ১২ মে ১৯৯০) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশের হয়ে একজন গোলরক্ষক হিসেবে খেলেন।

২০০৬–০৭ মৌসুমে, বাংলাদেশী ক্লাব বাড্ডা জাগরণীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৯–১০ মৌসুমে তিনি রহমতগঞ্জে যোগদান করেছেন। রহমতগঞ্জে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি বিজেএমসি, শেখ রাসেল, ফেনী, ঢাকা মোহামেডান এবং চট্টগ্রাম আবাহনীর হয়ে খেলেছেন। ২০২০–২১ মৌসুমে, তিনি চট্টগ্রাম আবাহনী হতে বাংলাদেশ পুলিশে যোগদান করেছেন।

নেহাল বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
মোহাম্মদ নেহাল ১৯৯০ সালের ১২ই মে তারিখে বাংলাদেশের রাজশাহীতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
নেহাল বাংলাদেশ অনূর্ধ্ব-১৭, বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।

তথ্যসূত্র

বহিঃসংযোগ




বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ফুটবলার
বিষয়শ্রেণী:রাজশাহী জেলার ব্যক্তি
বিষয়শ্রেণী:ফুটবল গোলরক্ষক
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ